पटना: लोकजन शक्ति पार्टी (LJP) में चल रहे विवाद में चिराग पासवान (Chirag Paswan) को अब एक बड़ा झटका लगा है। चिराग पासवान पूरी तरह से बैकफुट पर आ चुके हैं। चिराग पासवान ने ट्वीट कर कहा कि वो पार्टी और परिवार को साथ रखने में असफल रहे। उन्होंने एक पुराना पत्र ट्विटर पर साझा किया है।
पापा की बनाई इस पार्टी और अपने परिवार को साथ रखने के लिए किए मैंने प्रयास किया लेकिन असफल रहा।पार्टी माँ के समान है और माँ के साथ धोखा नहीं करना चाहिए।लोकतंत्र में जनता सर्वोपरि है। पार्टी में आस्था रखने वाले लोगों का मैं धन्यवाद देता हूँ। एक पुराना पत्र साझा करता हूँ। pic.twitter.com/pFwojQVzuo
— युवा बिहारी चिराग पासवान (@iChiragPaswan) June 15, 2021
चिराग पासवान ने ट्वीट कर लिखा, 'पापा की बनाई इस पार्टी और अपने परिवार को साथ रखने के लिए किए मैंने प्रयास किया लेकिन असफल रहा। पार्टी मां के समान है और मां के साथ धोखा नहीं करना चाहिए। लोकतंत्र में जनता सर्वोपरि है। पार्टी में आस्था रखने वाले लोगों का मैं धन्यवाद देता हूं। एक पुराना पत्र साझा करता हूं।'
पार्टी के संसदीय दल के नेता का पद लेने के बाद अब चिराग से पार्टी के अध्यक्ष का पद भी छीन लिया गया है। सूत्रों के अनुसार पशुपति कुमार पारस को चिराग़ पासवान की जगह राष्ट्रीय अध्यक्ष और संसदीय बोर्ड का अध्यक्ष बनाया जा सकता है। सोमवार को पशुपति पारस लोजपा के लोकसभा में नेता बनाए गए। स्पीकर ओम बिरला ने उन्हें मान्यता दी।